เว้นภาษีพิเศษอุ้มกองทุนรวมดึงเอกชนลงทุน
ครม.คลอดมาตรการภาษีจูงใจเอกชนตั้งกองทุนลงทุนโครงสร้างพื้นฐาน
29 ส.ค. 2555

ครม.คลอดมาตรการภาษีจูงใจเอกชนตั้งกองทุนลงทุนโครงสร้างพื้นฐาน
ที่ประชุมคณะรัฐมนตรี (ครม.) มีมติเห็นชอบมาตรการภาษีและค่าธรรมเนียมของกองทุนรวมโครงสร้างพื้นฐาน เพื่อจูงใจให้เอกชนจัดตั้งกองทุนรวมมาลงทุนโครงสร้างพื้นฐาน เช่น ระบบราง ไฟฟ้า ประปา ถนน สนามบิน ท่าเรือน้ำลึก โทรคมนาคม
นายภักดีหาญส์ หิมะทองคำ รองโฆษกประจำสำนักนายกรัฐมนตรี เปิดเผยว่า มาตรการภาษีดังกล่าว ได้แก่ 1.กำหนดให้มีการเรียกเก็บค่าธรรมเนียมจดทะเบียนโอนอสังหาริมทรัพย์ กรณีกองทุนรวมโครงสร้างพื้นฐานเป็นผู้รับโอนหรือเป็นผู้โอนในอัตรา 0.01% ของราคาประเมินทุนทรัพย์ แต่ไม่เกิน 1 แสนบาท 
2.กำหนดค่าจดทะเบียนการจำนอง กรณีกองทุนรวมโครงสร้างพื้นฐานในอัตรา 0.01% ของราคาประเมิน แต่ไม่เกิน 1 แสนบาท 
3.กำหนดค่าจดทะเบียนการเช่า กรณีกองทุนรวมเป็นผู้เช่า ผู้เช่าช่วงหรือผู้ให้เช่าช่วงอัตรา 0.01% แต่อย่างสูงไม่เกิน 1 แสนบาท และ 4.กำหนดค่าจดทะเบียนทรัพย์สินที่มีค่าตอบแทนที่อัตรา 1% 
ครม.ยังมีมติอนุมัติให้การประปาส่วนภูมิภาค (กปภ.) กู้เงินโดยการออกพันธบัตร เพื่อการลงทุน 9 โครงการ วงเงิน 850 ล้านบาท m